ປະທານາທິບໍດີເກົາຫຼີໃຕ້ວ່າ ໂຄງການນິວເຄລຍຂອງເກົາຫລີເໜືອ ຄວນຈະທັບມ້າງໄດ້ໃນປີໜ້າ
ແຕ່ທ່ານ Lee ກ່າວວ່າ ໂຄງການນິວຂອງເຄລຍເກົາຫຼີເໜືອ ຕ້ອງຖືກທັບມ້າງ ໂດຍຜ່ານການເຈລະຈາ 6 ຝ່າຍ ເທົ່ານັ້ນ.
ປະທານາທິບໍດີເກົາຫຼີໃຕ້ກ່າວວ່າ ໂຄງການອາວຸດນິວເຄຼຍ ຂອງເກົາຫຼີເໜືອ ຈະຕ້ອງຖືກທັບມ້າງໃນລະຫວ່າງປີໜ້ານີ້ ແລະທ່ານເວົ້າຕື່ມວ່າຊ່ອງທາງດຽວທໍ່ນັ້ນທີ່ຈະດຳເນີນການ ດັ່ງກ່າວໄດ້ກໍຄືໂດຍຜ່ານການເຈລະຈາ 6 ຝ່າຍລະຫວ່າງ ເກົາຫຼີເໜືອ ແລະບັນດາປະເທດມະຫາອຳນາດຊັ້ນນໍາໃນພູ ມີພາກ ປະທານາທິບໍດີ Lee Myung-bak ໃຫ້ທັດສະນະດັ່ງກ່າວ ໃນລະຫວ່າງກອງປະຊຸມ ຮັບຟັງລາຍງານຂ່າວ ທີ່ກະຊວງ ການຕ່າງປະເທດເກົາຫຼີໃຕ້ ຍັງບໍ່ທັນເປັນທີ່ຈະແຈ້ງເທື່ອວ່າ ທ່ານໄດ້ປ່ຽນທ່າທີຈາກການຢືນຢັດໃນເມື່ອກ່ອນທີ່ວ່າ ພຽງຢາງຕ້ອງໄດ້ສະແດງໃຫ້ເຫັນວ່າ ຕົນມີຄວາມຈິງຈັງກ່ຽວກັບການປົດອາວຸດນິວເຄລຍກ່ອນທີ່ການເຈລະຈາຈະສາມາດເລີ້ມຂຶ້ນ ໄດ້ນັ້ນຫຼືແນວໃດ ອີງຕາມທຳນຽບປະທານາທິບໍດີເກົາຫຼີໃຕ້ແລ້ວ ທ່ານ Lee ໄດ້ຊີ້ໃຫ້ເຫັນວ່າ ເກົາຫຼີເໜືອໄດ້ ຕັ້ງເປົ້າໝາຍຂອງຕົນ ທີ່ຈະກາຍເປັນປະເທດທີ່ຍິ່ງໃຫຍ່ ມີອິດທິພົນ ແລະອຸດົມຮັ່ງມີພາຍໃນ ປີ 2012 ຊຶ່ງເປັນວັນຄົບຮອບ ວັນຄ້າຍວັນເກີດ ຂອງທ່ານກິມອິນຊຸງ ຜູ້ກໍ່ຕັ້ງປະເທດເກົາຫຼີ ເໜືອ ຍ້ອນເຫດຜົນດັ່ງກ່າວ ທ່ານ Lee ເວົ້າວ່າ ເກົາຫຼີໃຕ້ກໍຄວນຈະສາມາດບັນລຸຜົນ ໃນ ການທັບມ້າງໂຄງການສ້າງອາວຸດນິວເຄລຍຂອງເກົາຫຼີເໜືອລົງໄດ້ ໃນປີໜ້າ